**Prasības rakstu iesniegšanai Rīgas Stradiņa universitātes Juridiskās fakultātes elektroniskajā žurnālā *Socrates***

Raksta materiāli **jāiesniedz RSU Juridiskajā fakultātē** nosūtot*pa e-pastu* [*socrates@rsu.lv*](mailto:socrates@rsu.lv).

**Raksta iesniedzējs uzņemas atbildību** saskaņā ar pastāvošajām tiesību normām par to, ka iesniegtais darbs nav plaģiāts, nav publicēts vai iesniegts iesniegts publicēšanai citā izdevumā, kā arī atbildību par visām iespējamām sekām, kas seko no autortiesību un blakustiesību normu pārkāpumiem un izriet no iesniegtā darba.

**Zinātniskajam rakstam** jābūt uzrakstītam **latviešu vai angļu valodā.**

Rakstiem, kuri iesniegti latviešu valodā, jābūt arī **darba nosaukumam un kopsavilkumam, kā arī attēlu parakstu un tabulu nosaukumu tulkojumam angļu valodā.** *Piezīme.* Attēlu un tabulu virsrakstiem jābūt izsmeļošiem, resp., saprotamiem (gan latviešu, gan angļu valodā) arī bez iedziļināšanās tekstā.

Raksta saturam jābūt oriģinālam, jāsatur iepriekš nepublicēti rezultāti, tas nevar būt iepriekš publicēts citā izdevumā vai iesniegts citur publicēšanai.

Ieteicamais raksta apjoms: 8–12 lappuses.

**Prasības noformējumam**

**Teksts**: *Microsoft Office Word* programmā ar faila paplašinājumu \*.docx, A4 formātā, 1 slejā, *Times New Roman* šriftā 12 punktu (p) lielumā, normāla biezuma (*Regular*) burtiem, attālums starp rindām – 1 (*Single*) intervāls, rindkopu teksta izkārtojums – *Justified*. Veidojot rindkopu atkāpes, nelietot tabulatoru vai tukšumus. Starp jebkurām divām raksta sastāvdaļām jābūt 1 rindas atstarpei.

Manuskriptā visām lappusēm, formulām, tabulām un attēliem jābūt numurētiem.

**Darba nosaukums** – centrēts

(14 p, maziem (nelietot *All Caps*), trekniem (*Bold*) burtiem)

***Vārds Uzvārds, Vārds Uzvārds* 1, *Vārds Uzvārds*****2**

(Vārds Uzvārds – slīprakstā trekniem burtiem, *Bold Italic*;   
indeksiņi – taisnrakstā, *Bold Regular*)

*Pirmā autora pārstāvētā iestāde, valsts\** (slīprakstā gaišiem, *Regular Italic*)

e-pasta adrese (taisnrakstā gaišiem, *Regular*)

Piemēram: *Rīgas Stradiņa universitāte, Iekšķīgo slimību katedra, Latvija*

janis.berzins@rsu.lv

1 *Līdzautora pārstāvētā iestāde, valsts\** (slīprakstā, indeksiņi taisnrakstā)

2 *Līdzautora pārstāvētā iestāde, valsts\** (slīprakstā, indeksiņi taisnrakstā)

*\**Valsts, ja nav iekļauta iestādes nosaukumā.

**Darba sadaļu virsraksti** – līdzināti pie kreisās malas

(12 p, maziem (nelietot *All Caps*), trekniem (*Bold*) burtiem)

1. rakstiem latviešu valodā:

**Kopsavilkums** latviešu val. – līdz 2000 rakstu zīmēm (*with spaces*)

*Atslēgvārdi:* aaaa, bbbbbb, cccccc.

**Ievads**

**Darba mērķis**

**Materiāls un metodes**

**Rezultāti**

**Diskusija**

**Secinājumi**

***Pateicība***  *(ja autors vēlas) Informācija par pētniecisko projektu vai programmu, kuras ietvaros veikts pētījums utml. –* (slīprakstā gaišiem burtiem, *Italic Regular*).

**Darba nosaukums angļu valodā** (12 p, taisnrakstā trekniem burtiem, *Bold Regular*)

**Abstract** – angļu val., līdz 2000 rakstu zīmēm (*with spaces*)

*Keywords:* aaaaa, bbbbbbb, ccccccc.

**Literatūra**

1. rakstiem angļu valodā:

**Abstract** – līdz 2000 rakstu zīmēm (*with spaces*)

*Keywords:* aaaaa, bbbbbbb, ccccccc.

**Introduction**

**Aim**

**Material and methods**

**Results**

**Discussion**

**Conclusions**

**Acknowledgements** *(ja autors vēlas) Informācija par pētniecisko projektu vai programmu, kuras ietvaros veikts pētījums. –* (slīprakstā gaišiem burtiem, *Italic Regular*)

**Darba nosaukums latviešu valodā** (12 p, taisnrakstā trekniem burtiem, *Bold Regular*)

Kopsavilkums– latviešu val., līdz 2000 rakstu zīmēm (*with spaces*)

*Atslēgvārdi: aaaaa, bbbbbbb, ccccccc.*

**References**

**Ilustratīvajam materiālam** – attēliem (par attēliem tiek uzskatīti zīmējumi, fotogrāfijas, diagrammas un shēmas, ko apvieno vienotā numerācijā) – jābūt kvalitatīviem; *JPEG, TIFF vai EPS* formāta faili ar vismaz 200 punktu izšķirtspēju (*Resolution*); *Word* dokumentā ilustratīvie materiāli jāievieto kā attēli (*Picture*), un attēli grafiskā formātā jāpievieno arī atsevišķi (e-pastā); Diagrammas un shēmas jāveido tā, lai tos varētu rediģēt, piemēram, *Word* dokumentā izmantojot *Insert Chart* vai ievietojot *Excel* datus; tekstā jābūt norādei uz ilustratīvo materiālu – uz katru konkrēto attēlu, piemēram: (sk. 3. att.).

**Tabulām** jābūt ievadītām teksta formātā (tās nedrīkst būt grafisku attēlu veidā). Tekstā jābūt norādei uz katru tabulu, piemēram: (sk. 3. tab.).

**Literatūras atsauces tekstā** var uzrādīt divējādi (bet konsekventi visā darbā vienādi):

1) kvadrātiekavās uzrādot izmantotā izdevuma vai raksta publikācijas autoru un izdošanas gadu, piemēram [Becker, 2006], ja īpaši svarīgi norādīt publikācijas autoru un publicēšanas gadu;

vai

2) kvadrātiekavās norādot avota kārtas skaitli no pievienotā literatūras saraksta un citēto lappusi, piemēram [1, *7*], kur cipars 1 (taisnrakstā) apzīmē avota kārtas skaitli un cipars 7 (slīprakstā) norāda lappusi.

**Literatūras sarakstu** raksta beigās noformē pa valodām **alfabēta kārtībā** (rakstiem latviešu valodā vispirms uzrādot avotus latviešu valodā, pēc tam – angļu valodā, lietojot vienotu numerāciju). **Ja ir avoti kirilicā, tad jāizmanto krievu alfabēta transliterācijas sistēma Pase 2010.** Piemēram, *Kriminologiia. Uchebnik dlia vuzov*. Pod obshchei redakciei professora A. I. Dolgovoi. Moskva: Izdatelstvo NORMA, 2001. (*Криминология. Учебник для вузов*. Под общей редакцией профессора А. И. Долговой. Москва: Издательство НОРМА, 2001).

Literatūras **saraksts jānoformē** atbilstoši tālāk dotajiem paraugiem, ievērojot zīmes starp bibliogrāfiskā apraksta ziņu zonām (punkts, komats, kols, semikols, slīpsvītras, domu zīme).

1*.* Ja ir četri (4) autori, uzrāda visus četrus; ja ir vairāk par četriem autoriem, uzrāda pirmos trīs un pievieno “u. c.” (avotiem latv. val.) vai “*et al.*” (avotiem angļu val., pirms *et al*. liekot komatu).

2*.* Literatūras sarakstā starp autora iniciāļiem liek punktu un atstarpi (piem., Braunwald E. B.).

3*.* Lappuses “no–līdz” uzrāda pilnībā, piem., 1243–1256, lietojot (vienojošo) domu zīmi (bez atstarpēm no abām pusēm), nevis defisi.

*Sk. pievienotos bibliogrāfiskā apraksta paraugus.*

**Zemsvītras piezīmes** raksta ietvaros numurē nepārtrauktā secībā un ievada, izmantojot opciju *Insert Footnote*.

*Bibliogrāfiskā apraksta paraugi*

**Grāmatas bibliogrāfiskais apraksts**

Autora uzv. un inic. Grāmatas nosaukums: Cits nosaukums, ja tāds ir / Autorības ziņas, resp., autoru kolektīvs, redaktori u. tml. – Kurš izd. pēc skaita, piem., 3. izd. – Izdošanas vieta: Izdevniecība, gads. – Lpp. skaits “no–līdz”, kuras izmantotas (piem., 140.–150. lpp. (avotiem latv. val.) vai Pp. 140–150. (avotiem angļu val.)).

*Paraugs*

1. Vilks A. Krimināltiesiskā politika: diskursa analīze un attīstības perspektīvas.– Rīga: Drukātava, 2013, – 36.–37. lpp.

2. Braunwald E. B. Heart disease: A textbook of cardiovascular medicine. – 3rd ed. – Philadelphia: W. B. Saunders, 1988. – Pp. 345–346.

**Grāmatas nodaļas analītiskais bibliogrāfiskais apraksts** (ja izmantota kāda daļa no grāmatas, raksts krājumā)

Grām. nodaļas autors. Nodaļas nosaukums: Cits nosauk., ja tāds ir // Grāmatas autors. Grāmatas nosaukums: Cits nosaukums / Autorības ziņas (redaktors, tulkotājs u. tml.). – Kurš izd. pēc skaita. – Izdošanas vieta: Izdevniecība, gads. – Izmantotās lpp. “no–līdz”.

*Paraugs*

Morgan G. Acid-base balance // Clinical anesthesiology / Ed. by Turner D. A. – 2nd ed. – Philadelphia: W. B. Saunders, 2005. – Pp. 225–240.

Kaija S. Procesuālā ekonomija kā princips kriminālprocesā // Kriminālprocesa likumam 10 gadi. Pagātnes mācības un nākotnes izaicinājumi / Meikališas Ā. zinātn. red. – Rīga: Latvijas Vēstnesis, 2015. – 188.-198. lpp.

**Žurnāla raksta bibliogrāfiskais apraksts**

Raksta autors. Nosaukums // Žurnāla nosaukums, gads; sējums (Nr.): lpp. no–līdz.

*Paraugs*

Ķinis U. Krimināljurisdikcijas konfliktu jēdziens // Administratīvā un Kriminālā Justīcija, 2013; 2(63): 21-28. lpp.

**Interneta resursu apraksts**

Literatūras sarakstā iekļauj avotus, ja tie aizgūti no interneta mājas lapām. Sarakstā norāda gan materiāla autoru un nosaukumu, gan resursa pilnu, precīzu adresi, iekavās norādot, kad resurss skatīts.

*Paraugs*

Pokrotnieks J., Danilāns A., Derova J. u. c. Vadlīnijas gastroenteroloģijā // www.gastroenterologs.lv/content.php?lang=lv&oldpage=0\*page=0&submenu=20-12k (sk. 25.12.2015.).

**Normatīvo aktu apraksts**

Administratīvā procesa likums. 25.10.2001. likums // [Latvijas Vēstnesis](https://www.vestnesis.lv/ta/id/55567-administrativa-procesa-likums), 164 (2551), 14.11.2001. (pamatredakcija) Stājies spēkā 01.02.2004. Konsolidētā redakcijā pieejams: <http://likumi.lv/doc.php?id=55567> (sk.15.06.2015.).

Grozījumi Kriminālprocesa likumā. 08.07.2015. likums // Latvijas Vēstnesis[, 140 (5458), 21.07.2015.](https://www.vestnesis.lv/ta/id/275464-grozijumi-kriminalprocesa-likuma)/Stājas spēkā 01.11.2015.

Eiropas Padomes 2008.gada 27.novembra Pamatlēmums 2008/947/TI par savstarpējas atzīšanas principa piemērošanu tādiem spriedumiem un probācijas lēmumiem, kuri paredzēti probācijas pasākumu un alternatīvu sankciju uzraudzībai// Eiropas Savienības Oficiālais Vēstnesis, L 337, 2008. gada 16. decembris.

**Tiesu nolēmumu apraksts**

Satversmes tiesas 2008. gada 29. aprīļa spriedums lietā Nr. 2007-25-01/ [Latvijas Vēstnesis](https://www.vestnesis.lv/ta/id/174852-par-kriminalprocesa-likuma-parejas-noteikumu-3-punkta-atbilstibu-latvijas-republikas-satversmes-91-pantam), 69 (3853), 07.05.2008.

Satversmes tiesas 2014. gada 3. aprīļa lēmums par tiesvedības izbeigšanu lietā Nr. 2013-11-01/[Latvijas Vēstnesis](https://www.vestnesis.lv/ta/id/265482-par-tiesvedibas-izbeigsanu-lieta-nr-2013-11-01), 69 (5129), 07.04.2014.

Eiropas Cilvēktiesību tiesas 2015.gada 13.janvāra spriedums lietā *Elberte pret Latviju*, iesniegums Nr.61243/08, 4. rindkopa

Eiropas Cilvēktiesību tiesas 2013.gada 26. novembra Lielās palātas spriedums lietā *X. pret Latviju*, iesniegums Nr.27853/09, 7. rindkopa;

Augstākās tiesas Krimināllietu departamenta 2015. gada 28. aprīļa lēmums krimināllietā Nr. 11815003710, SKK-0148-15.

**SVARĪGI!**

* **Iesniegtie raksti, kas neatbildīs iepriekšminētajām prasībām, netiks izskatīti.**
* **Zinātniskie raksti pirms publicēšanas tiek anonīmi recenzēti.**